Oznámenie Komisie Európskemu Parlamenu podľa druhého pododseku článku 251 ods.2 Zmluvy o ES o spoločnej pozícii Rady o prijatí smernice Európskeho Parlamentu a Rady, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica európskeho Parlamentu a Rady 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii /* KOM/2006/0516 v konečnom znení - COD 2004/0047 */





[pic] | KOMISIA EURÓPSKYCH SPOLOČENSTIEV | V Bruseli, 18.9.2006 KOM(2006) 516 konečné znenie 2004/0047 (COD) OZNÁMENIE KOMISIE EURÓPSKEMU PARLAMENU podľa druhého pododseku článku 251 ods.2 Zmluvy o ES o spoločnej pozícii Rady o prijatí smernice Európskeho parlamentu a Rady, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii 2004/0047 (COD) OZNÁMENIE KOMISIE EURÓPSKEMU PARLAMENU podľa druhého pododseku článku 251 ods.2 Zmluvy o ES o spoločnej pozícii Rady o prijatí smernice Európskeho parlamentu a Rady, ktorou sa mení a dopĺňa smernica Rady 91/440/EHS o rozvoji železníc Spoločenstva a smernica Európskeho parlamentu a Rady 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii 1. SÚVISLOSTI Dátum doručenia návrhu Európskemu parlamentu a Rade (dokument KOM(2004) 0139, konečné znenie – 2004/0047 COD): | 4. marec 2004 | Dátum stanoviska Európskeho hospodárskeho a sociálneho výboru: | 9. februára 2005 | Dátum stanoviska Európskeho parlamentu, prvé čítanie: | 28. september 2005 | Dátum prijatia spoločnej pozície: | 24. júl 2006 | 2. CIEĽ NÁVRHU KOMISIE Prostredníctvom tohto návrhu a v súlade s Bielou knihou: „Európska dopravná politika do roku 2010: čas rozhodnutia” má Komisia v úmysle pokračovať v reforme sektora železničnej dopravy tým, že otvorí medzinárodnú osobnú dopravu v rámci Európskej únie hospodárskej súťaži . Ide o jedno zo štyroch opatrení, ktoré Komisia navrhla v kontexte tretieho železničného balíka (cieľom ostatných opatrení je zlepšenie práva cestujúcich, ktorí využívajú služby medzinárodnej dopravy, zavedenie certifikačného systému pre rušňovodičov a zlepšenie kvality služieb nákladnej železničnej dopravy). Tento konkrétny návrh stanovuje, že od 1. januára 2010 železničné podniky, ktoré majú licenciu a požadované osvedčenia o bezpečnosti, by mali mať prístup k infraštruktúre na účely prevádzkovania služieb medzinárodnej osobnej dopravy v rámci Spoločenstva. Na účel vytvorenia realistických hospodárskych podmienok pre rozvoj služieb sa navrhuje, aby sa prevádzkovateľom povolilo nechať cestujúcich nastúpiť a vystúpiť na ktorejkoľvek stanici nachádzajúcej sa na trase medzinárodnej dopravy, vrátane staníc nachádzajúcich sa v tom istom členskom štáte. Je to upravené takým spôsobom, aby sa zabezpečila hospodárska rovnováha zmlúv o službách vo verejnom záujme, ktoré tým môžu byť ovplyvnené a zároveň sa nebudú prehnane obmedzovať prevádzkové podmienky železničných podnikov, ktoré prevádzkujú služby medzinárodnej železničnej osobnej dopravy s otvoreným prístupom. 3. PRIPOMIENKY K SPOLOČNEJ POZÍCII Ústredným bodom diskusií Rady o návrhu Komisie o otvorení trhu bol vzťah medzi týmto návrhom a revidovaným návrhom o službách vo verejnom záujme v železničnej a cestnej osobnej doprave [1] . V dôsledku toho bolo na zasadnutí Rady 5. decembra 2005 možné dosiahnuť politickú dohodu o návrhu o prístupe na železničný trh len vďaka tomu, že sa vyriešil vzťah medzi oboma návrhmi a že sa vo vyhlásení Rady a Komisie do zápisnice uviedli pokyny k viacerým prvkom návrhu o službách vo verejnom záujme v osobnej doprave (pozri prílohu I). Rada prijala kvalifikovanou väčšinou (Maďarsko sa zdržalo) niekoľko všeobecných zmien týkajúcich sa návrhu Komisie, ktoré sú prijateľné, pretože zabezpečia dosiahnutie cieľov tohto návrhu. Prvá sa týka práv otvoreného prístupu k infraštruktúre pre služby osobnej železničnej dopravy . Rada ponechala dátum otvorenia pre služby medzinárodnej železničnej osobnej dopravy na rok 2010, ako to navrhla Komisia. Spoločnou pozíciou sa odkladá otvorenie trhu na rok 2012 pre tie členské štáty, v ktorých medzinárodná doprava tvorí významnú časť celkových služieb železničnej osobnej dopravy. Rada teda odmietla návrhy Európskeho parlamentu z prvého čítania, aby bol sa dátum otvorenia pre služby medzinárodnej dopravy posunul na rok 2008 a aby sa služby vnútroštátnej dopravy sprístupnili do roku 2012. Rada však prijala návrh Parlamentu o recipročnej doložke, ktorú môžu uplatniť členské štáty a tým otvoriť svoj trh pred rokom 2010. Komisia podporuje tento rozvrh otvorenia trhu, ako je stanovený v spoločnej pozícii, keďže umožňuje všetkým aktérom na trhu pripraviť sa na jeho otvorenie. Komisia môže akceptovať túto recipročnú doložku, keďže je vo svojej podstate striktne prechodná a formulovaná tak, aby bola v súlade s právom Spoločenstva. Komisia takisto súhlasí so spoločnou pozíciou v tom, že právo prístupu by sa malo udeliť len tým službám medzinárodnej dopravy, ktorých hlavným cieľom je prevoz cestujúcich medzi stanicami nachádzajúcimi sa v rôznych členských štátoch. Týmto spôsobom sa predíde zneužitiu práva prístupu pre služby medzinárodnej osobnej dopravy, vrátane kabotážnej prepravy, čo by viedlo k otvoreniu trhu pre služby vnútroštátnej osobnej dopravy. Po druhé, Rada vo svojej spoločnej pozícii jasnejšie definuje mechanizmy a postupy na zabezpečenie dopravných služieb vo verejnom záujme . Rada zachováva všeobecnú zásadu navrhovanú Komisiou, že právo prístupu môže byť obmedzené len v prípade, že ohrozuje hospodársku rovnováhu dopravných služieb vo verejnom záujme. Rada doplnila do návrhu Komisie tri prvky: a) transparentný postup, v rámci ktorého budú mať nezávislé regulačné orgány rozhodujúce slovo pri určovaní toho, či otvorenie trhu služieb medzinárodnej železničnej osobnej dopravy ohrozuje dopravné služby vo verejnom záujme, b) vyjasnenie spôsobov udeľovania alebo obmedzovania práva prístupu a c) ustanovenie, ktoré členským štátom umožňuje vyberať poplatky za služby medzinárodnej železničnej osobnej dopravy transparentným a nediskriminujúcim spôsobom na účel financovania služieb železničnej osobnej dopravy vo verejnom záujme. Komisia súhlasí s týmito dodatočnými prvkami, keďže vyjasňujú dané ustanovenia, alebo stanovujú to, čo už je v rámci práva Spoločenstva aj tak umožnené. Tretia zmena preberá návrh Európskeho parlamentu, aby bolo otvorenie trhu služieb medzinárodnej železničnej osobnej dopravy, a najmä služieb využívajúcich špecializovanú infraštruktúru, doplnené opatreniami na dosiahnutie stabilnejšieho a predvídateľnejšieho prostredia pre investície . Zatiaľ čo Parlament navrhol, aby sa pre služby, ktoré využívajú špecializovanú infraštruktúru vyžadujúcu podstatné a dlhodobé investície, umožnili rámcové dohody s 10-ročným trvaním, Rada pokladá 15-ročné trvanie za primeranejšie. Komisia podporuje pozíciu Rady, ktorá zohľadňuje všeobecne dlhé amortizačné obdobia pre takúto špecializovanú železničnú infraštruktúru. Nakoniec, Rada v spoločnej pozícii zavádza niekoľko iných významných zmien v porovnaní s návrhom Komisie. Vyjasnila , že smernica má otvoriť trh služieb medzinárodnej železničnej osobnej dopravy v rámci Spoločenstva a že služby prepravy tovaru a osôb, ktoré začínajú a končia v tretích krajinách a ktoré prechádzajú územím Spoločenstva, nie sú zahrnuté do rozsahu pôsobnosti návrhu . Okrem toho, sa spoločnou pozíciou členským štátom umožňuje, aby v určitom prechodnom období neposkytovali plný otvorený prístup k službám medzinárodnej železničnej osobnej dopravy v prípadoch, keď bolo právo používať určité železničné linky, ako napríklad v prípade koncesií, prisúdené na základe otvorenej a konkurenčnej verejnej súťaže. Rada takisto navrhla, aby boli členské štáty, ktoré nemajú železničnú sústavu, ako napríklad Malta a Cyprus , oslobodené od povinnosti implementovať smernice, ktoré sú predmetom tejto zmeny a doplnenia. Komisia môže súhlasiť so všetkými týmito dodatočnými ustanoveniami. 4 PODROBNÉ PRIPOMIENKY KOMISIE Komisia plne alebo čiastočne akceptovala štyri z dvanástich zmien a doplnených navrhovaných Európskym parlamentom v prvom čítaní. Rada zaradila osem z nich, v doslovnom znení alebo v ich podstate, do svojej spoločnej pozície. 4 . 1 Zmeny a doplnenia EP akceptované Komisiou a plne alebo čiastočne zahrnuté do spoločnej pozície Tieto odkazy sa vzťahujú na odôvodnenia a články spoločnej pozície: Zmeny a doplnenia 5 a 13. Preberajúc návrh Európskeho parlamentu Rada navrhuje, aby sa v článku 2 bode 4) rozšírilo štandardné obdobie pre rámcové zmluvy v prípade špecializovanej infraštruktúry na 15 rokov v porovnaní s 10-ročným obdobím, ktoré navrhuje Európsky parlament. Rada tiež orientačne vymenúva charakteristiky kapacity, ktoré by sa mali poskytnúť uchádzačovi na obdobie trvania rámcovej zmluvy. Zmena a doplnenie 7. V odôvodnení 21 sa odporúča zmeniť a doplniť smernicu 91/440/EHS a smernicu 2001/14/ES. Zmena a doplnenie 10. V odôvodnení 10 a v ods. 1 bode 8) 3b sa stanovuje, že právo otvoreného prístupu môže byť obmedzené jedine v prípade, že na základe dôkladnej hospodárskej analýzy a vopred stanovených kritérií príde regulačný orgán k záveru, že právo otvoreného prístupu by ohrozilo hospodársku rovnováhu dopravných služieb vo verejnom záujme. V spoločnej pozícii sú ďalej vymenovaní aktéri, ktorí môžu požiadať o takúto hospodársku analýzu a sú v nej uvedené procedurálne aspekty hodnotenia a vydania takéhoto rozhodnutia. 4.2 Zmeny a doplnenia EP odmietnuté Komisiou a nezahrnuté do spoločnej pozície Zmeny a doplnenia 2, 8 a 9. Odôvodnenie 6 a odsek 1 bod 8) 3a stanovujú 1. január 2010 ako vhodný dátum otvorenia trhu služieb medzinárodnej železničnej osobnej dopravy. To je v rozpore s pozíciou Európskeho parlamentu, ktorý navrhol, aby sa trh služieb medzinárodnej železničnej osobnej dopravy otvoril do roku 2008 a trh služieb vnútroštátnej dopravy do roku 2012. Zmena a doplnenie 4. Touto zmenou a doplnením sa vytvára prepojenie s výkladom zo strany Rady návrhu Komisie týkajúceho sa nariadenia Európskeho parlamentu a Rady o službách vo verejnom záujme v železničnej a cestnej osobnej doprave. Vytvorenie takéhoto prepojenia je obsolétne, keďže Rada dosiahla politickú dohodu o tomto návrhu 9. júna 2006. 4.3 Zmeny a doplnenia EP odmietnuté Komisiou a plne alebo čiastočne zahrnuté do spoločnej pozície Zmeny a doplnenia 6 a 12. Odôvodnením 17, ods. 1 bod 9) a ods. 1 bod 10) sa od Komisie vyžaduje, aby v roku 2009 podala správu o implementácii smernice 91/440/EHS zmenenej a doplnenej smernicou 2001/12/ES, ako aj správu o implementácii tejto smernice dva roky po dátume otvorenia trhu služieb medzinárodnej železničnej osobnej dopravy. Parlament v zmenách a doplneniach od Komisie vyžaduje, aby podala správu o implementovaní tejto smernice dvakrát, prvýkrát dva roky po dátume otvorenia trhu služieb medzinárodnej osobnej dopravy, ako to navrhuje Európsky parlament, a druhýkrát dva roky po navrhovanom dátume otvorenia trhu služieb vnútroštátnej osobnej dopravy. Zmeny a doplnenia 3 a 11. Vychádzajúc z podobného návrhu Európskeho parlamentu odôvodnenia 11 a odsek 1 bod 8) 3d nepožadujú od členských štátov, ktoré otvorili svoj trh služieb medzinárodnej železničnej osobnej dopravy, aby pred dátumom otvorenia naplánovaným v právnych predpisoch Spoločenstva udelili právo prístupu železničným podnikom alebo ich priamo či nepriamo kontrolovaným dcérskym spoločnostiam, ktoré sú držiteľmi licencií v členskom štáte, v ktorom sa neudeľujú obdobné práva prístupu. Komisia môže akceptovať tieto úpravy, ktoré odmietla v prvom čítaní EP. 5. ZÁVER Komisia usudzuje, že spoločná pozícia prijatá 24. júla 2006 kvalifikovanou väčšinou je v súlade s hlavnými cieľmi a základnými myšlienkami jej návrhu, a preto môže túto pozíciu podporiť. PRÍLOHA I Vyhlásenie Rady a Komisie do zápisnice Rady Pri príležitosti dosiahnutia politickej dohody o spoločnej pozícii k smernici, ktorou sa mení a dopĺňa smernica Rady 91/440/EHS o rozvoji železníc Spoločenstva, Rada súhlasí aj s týmito bodmi. 1. Otvorenie železničného trhu v Spoločenstve sa môže dosiahnuť len postupne a v súlade s potrebami služieb vo verejnom záujme. 2. To znamená, že v prípade osobnej dopravy sa otvorenie trhu prostredníctvom súčasných legislatívnych návrhov týka len služieb medzinárodnej železničnej osobnej dopravy vrátane kabotážnej prepravy, a nie služieb vnútroštátnej osobnej dopravy. 3. Budúce nariadenie o službách vo verejnom záujme v železničnej a cestnej osobnej doprave, ktorého hlavným cieľom je skôr vytvorenie právneho rámca pre kompenzáciu zmlúv o službách vo verejnom záujme ako otvorenie trhu služieb železničnej dopravy, by malo umožniť v prípade služieb železničnej dopravy priame udeľovanie zmlúv o službách vo verejnom záujme a v prípade tohto priameho udeľovania by nemalo byť potrebné ďalšie rozsiahlejšie otvorenie trhu služieb osobnej železničnej dopravy nad rámec podmienok dohodnutých v smernici, ktorou sa mení a dopĺňa smernica 91/440. 4. Zachovanie možnosti verejných orgánov zabezpečiť prevádzkovanie integrovaných železničných sietí je tiež dôležitou otázkou pre Radu, ktorá poznamenáva, že si to možno bude vyžadovať, aby nariadenie o službách vo verejnom záujme ustanovovalo priame udeľovanie zmlúv pre tieto siete. 5. V rámci budúcich diskusií o nariadení o službách vo verejnom záujme bude potrebné zabezpečiť súlad medzi smernicou, ktorou sa mení a dopĺňa smernica 91/440, a nariadením o službách vo verejnom záujme s cieľom dosiahnuť väčšiu právnu jasnosť. 6. Otázky, ktoré bude potrebné objasniť, aby sa dosiahla dohoda o nariadení o službách vo verejnom záujme, zahŕňajú najmä: 7. vymedzenie pojmu diaľková, prímestská a regionálna železničná doprava v súlade so zásadou subsidiarity z dôvodu špecifických pomerov rôznych príslušných orgánov, 8. určenie zodpovednosti za financovanie zmlúv o medzinárodných službách vo verejnom záujme, 9. rozsah investícií pri výpočte dĺžky trvania zmlúv o službách vo verejnom záujme. 10. Rada sa zaväzuje, že sa v roku 2006 bude snažiť čo najskôr dosiahnuť politickú dohodu o nariadení o službách vo verejnom záujme. Počas nasledujúcich šiestich mesiacov je potrebné dosiahnuť významný pokrok, pričom osobitná pozornosť by sa mala venovať všeobecným zásadám transparentnosti, subsidiarity a právnej prehľadnosti. [1] Komisia vydala revidovaný návrh 20. júla 2005, pozri KOM (2005)319.